เทเวศฯขายประกันวันหยุด
เทเวศฯ ปิ๊งไอเดียคุ้มครองบ้านไฟไหม้ โจรกรรม อุบัติเหตุช่วงวันหยุด
24 ธ.ค. 2558

เทเวศฯ ปิ๊งไอเดียคุ้มครองบ้านไฟไหม้ โจรกรรม อุบัติเหตุช่วงวันหยุด
นายชาติชาย ชินเวชกิจวานิชย์ กรรมการผู้จัดการ บริษัท เทเวศประกันภัย เปิดเผยว่า บริษัทได้ออกกรมธรรม์อีสซี่ไฟน์ ซึ่งเป็นประกันอัคคีภัยบ้านในช่วงวันหยุดคุ้มครอง 7 วัน เบี้ย 129 บาท และ 229 บาท คุ้มครอง 7 วัน คุ้มครองเฉพาะทรัพย์สินภายในสิ่งปลูกสร้าง ไฟไหม้ ฟ้าผ่า ระเบิด ภัยจากการเฉี่ยวชนของยานพาหนะ ภัยจากอากาศยาน และภัยเนื่องจากน้ำ
ทั้งนี้ เพื่อรองรับกลุ่มคนที่สนใจซื้อประกันภัยคุ้มครองในช่วงที่ไม่อยู่บ้านเท่านั้น โดยเฉพาะช่วงเทศกาลต่างๆ ที่มีวันหยุดยาว ไม่ต้องการซื้อประกันอัคคีภัยเต็มปี ซึ่งมีตลาดใหญ่มาก  ปัจจุบันมีผู้ทำประกันอัคคีภัยเพียง 2 ล้านครัวเรือนเท่านั้น